Octave Lapize
Oktav Lapiz (; 24. oktobar 1887 — 14. jul 1917) je bivši francuski profesionalni biciklista u periodu od 1909. do 1914. godine. Najveći uspeh ostvario je 1910. godine, osvojivši Tur de Frans. 1908. osvojio je bronzanu medalju na Olimpijskim igrama, na 100 kilometara na velodromu. Lapiz je i trostruki pobednik Pariz—Rubea.

Karijera 
Oktav Lapiz je počeo amatersku karijeru 1907. godine i iste godine je osvojio nacionalno prvenstvo u drumskoj vožnji za amatere i nacionalno prvenstvo u sajklo krosu. 1908. je na Letnjim olimpijskim igrama, 100 kilometara na velodromu, osvojio je treće mesto. Nakon Olimpijskih igara, osvojio je trku Pariz—Okser.

Profesionalnu karijeru je počeo 1909. godine, osvojivši trke Milan—Vareze i Pariz—Dreuks, a zatim je osvojio i jedan od najvećih klasika, Pariz—Rube. Lapiz je vozio i Tur de Frans, ali ga je napustio tokom pete etape, zbog lošeg vremena.

1910. osvojio je Pariz—Rube po drugi put, a zatim je završio drugi na klasiku Pariz—Brisel. Na Tur de Fransu se borio sa suvozačem, Faberom, koji je imao solidnu prednost dok nije imao incident sa psom pri vrhu Pirineja. Lapiz je na kraju uspio da osvoji Tur sa 4 poena ispred Fabera i uz četiri etapne pobede, najviše zahvaljujući brojnim lomovima na Faberovom biciklu na zadnjoj etapi. To je bio ujedno i jedini Tur koji je Lapiz uspio da završi.

1911. osvojio je Pariz Turs, Pariz—Rube i Pariz—Brisel, a zatim i nacionalno prvenstvo. Tur de Frans je napustio tokom četvrte etape. Naredne dve godine osvaja nacionalno prvenstvo i klasik Pariz—Brisel. 1914. osvaja etapu na Tur de Fransu i povlači se sa Tura tokom etape 12.

Početak Prvog svetskog rata označio je kraj njegove karijere. U ratu je bio borbeni pilot. Pogođen je 14. jula 1917. i zbog velikih povreda, preminuo je u bolnici.

Spoljašnje veze 

 Profil na biciklističkoj arhivi
 Rezultati Oktava Lapiza na Olimpijskim igrama 

Francuski biciklisti
Francuski olimpijci
Biciklisti na Olimpijskim igrama 1908.
Osvajači olimpijskih medalja u biciklizmu
Pobjednici Tour de Francea